b'\n_START_ARTICLE_\nSexisme\n_START_PARAGRAPH_\nLa discriminaci\xc3\xb3 de g\xc3\xa8nere, discriminaci\xc3\xb3 sexual o sexisme \xc3\xa9s la discriminaci\xc3\xb3 basada en el sexe de la persona que la pateix. S\xc3\xb3n tipus sexisme, per exemple, el masclisme i el micromasclisme, que discriminen les dones enfront dels homes, o tamb\xc3\xa9 la discriminaci\xc3\xb3 de l\'home enfront de la dona. _NEWLINE_\xc3\x89s un tipus de prejudici que altera l\'objectivitat i impedeix apreciar les persones pels seus m\xc3\xa8rits. Es pot referir a tres actituds subtilment diferents: pensar que un sexe \xc3\xa9s superior a l\'altre; creure que hi ha grans difer\xc3\xa8ncies entre homes i dones i per tant han d\'estar reflectides en la manera de comportar-se en societat, com el llenguatge, les actituds sexuals o la llei; o tenir aversi\xc3\xb3 a les dones (misog\xc3\xadnia) o als homes (mis\xc3\xa0ndria)._NEWLINE__NEWLINE_Les conviccions sexistes s\xc3\xb3n una mena d\'essencialisme, que sost\xc3\xa9 que els individus poden ser entesos (i sovint jutjats) en termes de les caracter\xc3\xadstiques del grup a qu\xc3\xa8 pertanyen. En el cas del sexisme, el grup \xc3\xa9s el relatiu al sexe -"home" o "dona"-, tot assumint que tothom cau clarament en una de les dues categories.'